بوصاحابسیز شهر
سارالان یارپاغا باخ ، ایندی دالیندان داریخیر
قیریشان عومرومه باخ ، آرتیق آلیندان داریخیر
یورولوبدور اورییم ایسته میر آرتیق چالیشا
بو صاحابسیز شهرین ، قالما قالیندان داریخیر
گؤرورم خالقیمیزین کیم لیگی تاپداقدا قالیب
کؤنلوم ایلنجه لرین ، تار قاوالیندان داریخیر
اولو بابک له نبی ، کئچمیشین اولموش بزگی
وطن آنجاق ائلیمین ، ایندی حالیندان داریخیر
هره بیر یول بینیب ، منده دوشوندوم وطنی
پتک آنجاق آرینین ساختا بالیندان داریخیر
گؤره سن کیم یازاجاق ، قورتولوشون ماهنیسینی
داها دفترده ، یارین قارا خالیندان داریخیر
هرکیم اؤز اؤلکه سنی گویلره قالدیرمادادیر
“تبریز” اؤز اؤلکه سینین بو زاوالیندان داریخیر
۱۳۹۳آذرآیی قادربابایی”تبریز”
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab